Úzkonosovce

Úzkonosovce (lat. Catarrhini; iné názvy pozri nižšie) sú veľký taxón (často infrarad) vyšších primátov (Anthropoidea).  Patria sem všetky neamerické druhy vyšších primátov, obyčajne vrátane všetkých ľudí. Základná charakteristika úzkonosovcov je, že majú úzke nosové priehradky. 

 Názvy 
Slovenské názvy tohto taxónu sú: úzkonosovce, úzkonosé opiceopice. In: Pyramída (encyklopedický časopis); , opice úzkonosé, úzkonosé primáty; , úzkonosé, zriedkavo úzkonosy, vyššie primáty úzkonosé, úzkonosce, opice Starého sveta, starosvetské opiceDeň ošetrovateľom v ZOO. In: Zoo Noviny. Zoo Košice. leto 2018. S. 8  , zriedkavo katarrhinné opice, zriedkavo vyššie primáty.

Vedecké (latinské) názvy tohto taxónu sú: Catarrhini; staršie: Catarhini, Catarrhinaopice. In: Masarykův slovník naučný V. S. 372, Catarhina, Catarhinae, Simiae catarrhinae, Katarrhini, Katarhini, Katarrhina, Katarhina, Catarrhiniformes [alebo Katarrhiniformes] , Eopitheca, Heopitheci, SimiaeVAN VALEN, L. M. The origin of the plesiadapid primates and the nature of Purgaotorius. 1994 . 

McKenna a Bell 1997 tento taxón označujú ako nadčeľaď Cercopithecoidea (po slovensky mačiakoidovce/mačiakoidné)  v širšom zmysle.

Historicky (na začiatku 19. storočia) sa tento taxón občas označoval ako čeľaď Hominidae (po slovensky dnes hominidi/človekovité/hominidné alebo ľudia); táto čeľaď je dnes definovaná oveľa užšie, čiže tvorí len malú časť úzkonosovcov.Gray 1825 

Charakteristika
Hlavné telesné znaky úzkonosovcov sú: 
úzky nos, ktorý má tenkú nosovú priehradku a ktorého nosové otvory smerujú vpred alebo nadol, 
výrazné nadočnicové oblúky, 
kostený vonkajší zvukovod, 
dva črenové zuby, 
u arbikolných druhov (čo je väčšina úzkonosovcov) sú predné končatiny nápadne dlhé, u druhov prispôsobených životu na zemi sú predné končatiny skoro rovnako dlhé ako zadné končatiny,
palec prednej končatiny je vždy výrazne protistojný (oponentný), 
na prstoch sú prítomné nechty (namiesto pazúrov),
chvost máva rôznu dĺžku, niekedy úplne chýba, a vždy je nechytavý,
sedacie vankúše sú pri niektorých druhoch vyvinuté, niekedy sú nápadne sfarbené,
skrótum je vyvinuté.
Úzkonosovce sú väčšinou všežravci. Sú aktívne počas dňa. Častý je zreteľný pohlavný dimorfizmus. Žijú v skupinách s rôznou úrovňou organizácie. Majú menštruačný cyklus. Rodia pravidelne jedno mladé. Catarrhini. In: 

Pozri aj charakteristiku vyšších primátov v článku vyššie primáty.

Systematika
Rozsah taxónu 
Základný rozsah taxónu úzkonosovce vidno napr. v nižšie uvedenom systéme.

Rozsah úzkonosovcov sa môže meniť pokiaľ ide o (ne)zahrnutie niektorých vývojovo primitívnych vyhynutých taxónov. Konkrétne môžu úzkonosovce v závislosti od autora (a doby písania textu) zahŕňať alebo nezahŕňať niektoré alebo viaceré z nasledujúcich taxónov: †eosimiasovité (Eosimiidae), †oligopitekovité (Oligopithecidae), †Proteopithecidae, †parapitekovité (Parapithecidae), †amfipitekovité (Amphipithecidae). Nadčeľaď †propliopitekoidovce (Propliopithecoidea) sa síce skoro vždy uvádza ako súčasť úzkonosovcov, ale napr. Benton 2014 ju uvádza ako sesterský taxón úzkonosovcov. Podrobnosti a zdroje pozri napr. v prehľade systémov uvedenom v článku vyššie primáty.

Rozsah úzkonosovcov sa tiež môže meniť pokiaľ ide o (ne)zahrnutie taxónov príbuzných s ľuďmi: 
V kapitole Názvy uvedené slovenské názvy (napr. úzkonosé (opice), opice Starého sveta), a niekedy aj vedecké názvy (spravidla v tvare Catarrhina), sa občas (najmä staršie alebo neformálne) obmedzujú len na nadčeľaď mačiakoidovce (Cercopithecoidea [nie v zmysle McKenna a Bell 1997]) . To vlastne zodpovedá vylúčeniu nadčeľade hominoidovce (Hominoidea) z úzkonosovcov v dnešnom ponímaní (keďže napr. Oligopithecoidea, Propliopithecoidea a Pliopithecoidea z nižšie uvedeného systému boli systémoch obmedzujúcich úzkonosovce na Cercopithecoidea zahrnuté do nadčeľade hominoidovce)TRNKA, A. Zoológia chordátov - vybrané kapitoly. 2018  S. 89MARTIN, R. D. Primates. In: Current Biology. Volume 22, Issue 18, 25 September 2012, Pages R785-R790 . V minulosti boli niekedy hominoidovce vylúčené nielen z úzkonosovcov, ale aj z vyšších primátov - o tom pozri v článku vyššie primáty.
Alternatívne bola z taxónu úzkonosovce vylúčená namiesto celej dnešnej skupiny hominoidovce len čeľaď Hominidae (vymedzená tak, že zahŕňa len rody Homo, Australopithecus v širšom zmysle, prípadne aj rody Ramapithecus a Oreopithecus), čiže vyššie primáty (=opice) sa delili na ploskonosovce, úzkonosovce v užšom zmysle a ľudí (Hominidae)THURZO, M.: Pôvod a vývoj človeka. Bratislava: Pedagogický ústav mesta Bratislavy. 1973 (citát: "Opice, ktoré nás vo vzťahu k človeku zaujímajú, rozdeľujeme na dve skupiny. Prvú skupinu tvoria opice ploskonosé , do druhej skupiny zaraďujeme opice úzkonosé /mačiakovité, gibonovité, orangutanovité/ a dnešného človeka, predstavovaného jediným druhom — Homo sapiens". Niekedy bola čeľaď Hominidae vylúčená nielen z úzkonosovcov, ale aj z vyšších primátov alebo z primátov alebo zo živočíchov - o tom pozri v článku vyššie primáty.

Vnútorná systematika 
Vnútorný systém je v detailoch značne sporný (jednotliví autori viaceré taxóny umiestňujú na odlišných miestach v rámci systému vyšších primátov). Nasleduje ako príklad systém podľa Thurzo 1998Thurzo 1998 (kap. 3) :

infrarad úzkonosovce (Catarrhini):
 nadčeľaď mačiakoidovce (opice v najužšom zmysle) (Cercopithecoidea)
 čeľaď mačiakovité (Cercopithecidae)
 † čeľaď viktóriapitekovité (Victoriapithecidae) 
 † nadčeľaď propliopitekoidovce (Propliopithecoidea)
 † čeľaď propliopitekovité (Propliopithecidae) 
 † nadčeľaď oligopitekoidovce (Oligopithecoidea) 
 † čeľaď oligopitekovité (Oligopithecidae) 
 † čeľaď kruzeliovité (Crouzelidae) 
 † čeľaď eosimiasovité (Eosimiidae) 
 † nadčeľaď pliopitekoidovce (Pliopithecoidea)
 † čeľaď pliopitekovité (Pliopithecidae) 
 nadčeľaď hominoidovce (ľudoopice/ľudoopy/hominoidi/hominoidné) (Hominoidea) – sem patria napr. gibony, orangutany, šimpanzy, gorily a ľudia; členenie hominoidovcov je sporné, podrobnosti pozri v článku

 Zdroje 

Kategória:Úzkonosovce